Shinjuku

Shinjuku () on yksi Japanin pääkaupungin Tokion erillisalueista. Se sijaitsee sisämaassa kaupungin keskiosassa Tokion keisarillisen palatsin länsipuolella ja rajautuu Bunkyōn, Chiyodan, Minaton, Nakanon, Shibuyan ja Toshiman erillisalueisiin. Shinjukussa on 341 415 asukasta (vuonna 2017) ja sen pinta- ala on 18,22 neliökilometriä. == Historia == Shinjuku merkitsee kirjaimellisesti ’uutta majataloa’ tai ’uutta postiasemaa’ ja viittaa postiasemaan (shukuba), joka avattiin Edo-kaudella Kōfuun johtaneen Kōshū- kaidō-tien varrelle. Alun perin tien ensimmäinen postiasema Edosta lähdettäessä sijaitsi Takaidossa, mutta välimatka kävi tien käyttäjille liian pitkäksi. Uusi postiasema avattiin Edon ja Takaidon välille Naitō-suvun maille ja sitä nimitettiin Naitō-Shinjukuksi (). Jo ennen Shinjukun erillisalueen muodostamista alueen nimi tunnettiin laajalti Shinjukun rautatieaseman ja Shinjuku-gyoenin puutarhan ansiosta. Meiji-kaudella silloinen Tokion kaupunki jaettiin 15 suuralueeseen, joista Yotsuya-ku ja Ushigome-ku käsittivät osan nykyisestä erillisalueesta. Loppuosa kuului Toyotaman piirikunnan neljään maaseutukaupunkiin, Ochiaihin, Ōkuboon, Totsukaan ja Yodobashiin, jotka kaupungistuivat nopeasti. Ne liitettiinkin vuonna 1932 Tokioon ja yhdistettiin uudeksi Yodobashi-kun suuralueeksi. Jo ennen toista maailmansotaa Shinjukun alue kehittyi vilkkaana kaupunginosana tavarataloineen ja elokuvateattereineen. Alueella oli noin 400 000 asukasta. Valtaosa Shinjukun alueesta tuhoutui toisen maailmansodan pommituksissa. Ennen sotaa alueella oli yhteensä noin 63 000 rakennusta, joista yli 56 000 tuhoutui. Alueen väkiluku oli sodan loppuessa laskenut alle 80 000 henkeen. Sodan aikana Tokion kaupungin hallinto lakkautettiin ja perustettiin uusi Tokion metropoli. Vuonna 1947 entisen kaupungin alue jaettiin suoraan metropolin hallinnassa oleviin erillisalueisiin, joista Shinjukun erillisalue muodostettiin yhdistämällä entiset Ushigomen, Yodobashin ja Yotsuyan suuralueet. == Aluejako == Shinjukun erillisalueella on 94 kaupunginosaa, jotka jakautuvat yhteensä 152 osa- alueeseen (). Yhteen kaupunginosaan kuuluu yhdestä kahdeksaan osa-aluetta. Kaupunginosia on Shinkujussa Tokion erillisalueista eniten. *Agebachō *Aizumichō *Akagi-Motomachi *Akagi-Shitamachi *Arakichō *Babashitachō *Bentenchō *Daikyōchō *Enokichō *Fukuromachi *Funamachi *Haraikatamachi *Haramachi *Higashi-Enokichō *Higashi-Gokenchō *Honshiochō *Hyakuninchō *Ichigaya-Chōenjimachi *Ichigaya-Daimachi *Ichigaya-Funagawaramachi *Ichigaya- Hachimanchō *Ichigaya-Honmurachō *Ichigaya-Kagachō *Ichigaya-Kōrachō *Ichigaya-Nakanochō *Ichigaya-Sadoharachō *Ichigaya-Sanaichō *Ichigaya- Takajōmachi *Ichigaya-Tamachi *Ichigaya-Yakuōjimachi *Ichigaya-Yamabushichō *Ichigaya-Yanagichō *Iwatochō *Kabukichō *Kaguragashi *Kagurazaka *Kaitaichō *Kamiochiai *Kasumigaokamachi *Katamachi *Kawadachō *Kikuichō *Kitamachi *Kita-Shinjuku *Kita-Yamabushichō *Minamichō *Minami-Enokichō *Minami- Motomachi *Minami-Yamabushichō *Naitōmachi *Nakachō *Nakai *Naka-Ochiai *Nakazatochō *Nandomachi *Nijikkimachi *Nishi-Gokenchō *Nishi-Ochiai *Nishi- Shinjuku *Nishi-Waseda *Ōkubo *Saikumachi *Samonchō *San'eichō *Shimo- Miyabichō *Shimo-Ochiai *Shin-Ogawamachi *Shinanomachi *Shinjuku *Shiroganechō *Sugachō *Suidōchō *Sumiyoshichō *Takadanobaba *Tansumachi *Tenjinchō *Tomihisachō *Totsuka *Toyama *Tsukijimachi *Tsukudo-Hachimanchō *Tsukudochō *Wakaba *Wakamatsuchō *Wakamiyachō *Waseda-Tsurumakichō *Waseda-minamichō *Wasedamachi *Yamabukichō *Yaraichō *Yochōmachi *Yokoteramachi *Yotsuya *Yotsuya-Sakamachi == Kaupunkikuva ja nähtävyydet == Shinjuku on yksi Japanin merkittävimmistä taloudellisista ja hallinnollisista keskuksista, jossa sijaitsee Tokion prefektuurin hallintorakennus ja maan suurin pilvenpiirtäjäalue. Shinjukun rautatieasema on maailman vilkkain, ja sen ympärillä on merkittävä liikekeskittymä suurine tavarataloineen. == Kuvia == Tiedosto:Shinjyuku_Shinjyuku-Gyoen_Japanese_Garden_1.JPG|Shinjuku-gyoenin puutarha Tiedosto:Shinjuku station - aerial night.jpg|Shinjukun rautatieasema yöllä Tiedosto:Tokyo Metropolitan Government Building No.1 200908.jpg|Tokion metropolin hallintorakennus Tiedosto:Night in Shinjuku 3.JPG|Liikennettä Ōme- kaidō -kadulla yöllä. == Lähteet == == Aiheesta muualla == *Erillisalueen internetsivut Luokka:Tokion erillisalueet